***Hello, Dolly!*** je američki filmski mjuzikl snimljen u režiji Genea Kellyja i premijerno prikazan 1969. godine, poznat kao jedan od najvećih hollywoodskih komercijalnih promašaja svog vremena.

Predstavlja adaptaciju istoimenog mjuzikla Michaela Stewarta, koji je nekoliko godina postao veliki hit na Broadwayu. Naslovna protagonistica, čiji lik tumači Barbra Streisand je bračna posrednica koja godine 1890. godine odlazi u Yonkers kako bi pronašla suprugu za njujorškog bogataša (čiji lik tumači Walter Matthau).

U vrijeme kada je započela produkcija, raskošne adaptacije brodvejskih mjuzikala su još uvijek uživale popularnost kod publike te hollywoodskim studijama donijeli brojne uspjehe, uključujući 20th Century Fox, kojemu su *Moje pjesme, moji snovi* 1965. godine omogućili da opstane nakon financijskog kraha izazvanog *Kleopatrom*. U produkciju je uloženo za tadašnje uvjete basnoslovnih 25 miliona dolara. Iako je snimanje dovršeno još 1968. godine, Fox ga nije mogao odmah distribuirati zbog odredbi ugovora koji su zahtijevali da se prethodno okonča prikazivanje u teatru; Fox je na kraju bio prisiljen platiti dodatni iznos kako bi izmijenio ugovor.

Film je nakon premijere imao više nego solidnu gledanost, ali, slično kao u slučaju mjuzikla *Paint Your Wagon* ona jednostavno nije bila dovoljna da pokrije troškove produkcije i promocije, pa su producenti imali značajan gubitak. Za razliku od *Paint Your Wagon* su kritičari bili nešto blagonakloniji prema filmu, pri čemu se posebno hvalila energična izvedbe Barbre Streisand. Film je također osvojio i nekoliko Oscara. Usprkos toga, danas se, zajedno sa *Paint Your Wagon* često navodi kao primjer otuđenosti tadašnjeg vodstva Hollywooda od ukusa publike kojom su dominirale mlađe generacije s malo sklonosti prema klasičnim mjuziklima.

Uloge
-----


|  |  |
| --- | --- |
| 
* Barbra Streisand ... Dolly Levi
* Walter Matthau ... Horace Vandergelder
* Michael Crawford ... Cornelius Hackl
* Marianne McAndrew ... Irene Molloy
* E. J. Peaker ... Minnie Fay
* Danny Lockin ... Barnaby Tucker
* Joyce Ames ... Ermengarde Vandergelder
* Tommy Tune ... Ambrose Kemper

 | 
* Judy Knaiz ... Gussie Granger/Ernestina Semple
* David Hurst ... Rudolph Reisenweber
* Fritz Feld ... Fritz, njemački konobar
* Richard Collier ... Joe, Vandergelderov brijač
* J. Pat O'Malley ... Policajac u parku
* Louis Armstrong ... Vođa orkestra
* Tucker Smith (*van špice*) ... Plesač
* Jennifer Gan (*van špice*) ... Miss Bolivia

 |

Izvori
------

Vanjske veze
------------

***Hello, Dolly! (film)*** na Wikimedijinoj ostavi

* *Hello, Dolly!* na sajtu IMDb
* *Hello, Dolly!* na filmskoj bazi podataka TCM
* *Hello, Dolly!* na AllRovi-u
* *Hello, Dolly!* na Rotten Tomatoes-u ()
* New York Times review
* 2003 review of the DVD release Arhivirano 2007-06-25 na Wayback Machine-u
* Barbra Archives DOLLY Pages: Posters & Behind the Scenes, Locations, DOLLY Sights and Sounds Arhivirano 2014-06-16 na Wayback Machine-u

| * p
* r
* u
Filmovi koje je režirao Gene Kelly |
| --- |
| 
* *On the Town* (1949)
* *Singin' in the Rain* (1952)
* *It's Always Fair Weather* (1955)
* *Invitation to the Dance* (1956)
* *The Happy Road* (1957)
* *The Tunnel of Love* (1958)
* *Gigot* (1962)
* *A Guide for the Married Man* (1967)
* *Hello, Dolly!* (1969)
* *The Cheyenne Social Club* (1970)
* *That's Entertainment, Part II* (1976)

 |